kardosdrur/scandi-wiki huggingface dataset:
Djoudj

Djoudj fuglereservat (fransk: Parc national des oiseaux du Djoudj) ligger på den sydøstlige bred af Senegalfloden, nordøst for den tidligere hovedstad Saint-Louis i Senegal.

Djoudj er et vigtigt vådområde for en række arter trækfugle, og regnes som et af de tre vigtigste fuglefredningsområder i Vestafrika. For mange arter trækfugle udgør Djoudj første stoppested syd for Sahara, og mere end 400 fuglearter har tilhold her. Mere end 1,5 millioner individer har fast tilhold her, mens op til 3 millioner individer mellemlander under fugletrækkene.

Reservatet ligger i Senegalfodens delta og omfatter 16.000 hektar. Det består af vådområder med en stor sø omgivet af damme. Vandets saltholdighed varierer fra ferskvand om vinteren, til brakvand under fordampningen i den varme årstid. I tørkeperioden er dette det mest vandholdige sted i regionen, selv om vandmængden er reduceret med op til 80% de seneste år.

Der er betydelige bestande af fuglearterne hvid pelikan (Pelecanus onocrotalus), purpurhejre (Ardea purpurea), afrikansk skestork (Platalea alba), sølvhejre (Egretta alba) og flere arter skarver. Mindre iøjnefaldende er vandsangeren (Acrocephalus paludicola), som har sit vigtigste vintertilholdssted her.

Dyrelivet omfatter også vortesvin, afrikansk søko, krokodiller og gazeller.

Djoudj blev først fredet i 1971, og fredningsområdet blev udvidet i 1975. Området er både Ramsarområde og verdensarvområde. Området var opført på listen over truede verdensarvsteder fra 2000 til 2006 på grund af at ukrudtsplanten Salvinia molesta truede med at kvæle områdets naturlige vegetation. Reservatet grænser til Diawling nationalpark i Mauritanien på nordsiden af floden.

Eksterne kilder og henvisninger 

Verdensarvsområder i Afrika
Senegals geografi
Ramsarområder
Nationalparker i Afrika
Belgiens Grand Prix 2012

Belgiens Grand Prix 2012 (officielle navn: 2012 Formula 1 Shell Belgian Grand Prix) er et Formel 1-løb som blev afviklet d. 2. september 2012 på Circuit de Spa-Francorchamps i Belgien. Det er tolvte løb i Formel 1 2012 og det 77. Belgiens Grand Prix.

Klassement

Kvalifikation 
{| class=wikitable style="font-size:95%"
! 
! 
! Kører
! Konstruktør
! Part 1
! Part 2
! Part 3
! 
|-
! 1
| 3
|  Jenson Button
| McLaren-Mercedes
| 1:49.250     
| 1:47.654     
| 1:47.573
| 1
|-
! 2
| 14
|  Kamui Kobayashi
| Sauber-Ferrari
| 1:49.686     
| 1:48.569    
| 1:47.871
| 2
|-
! 3
| 18
|  Pastor Maldonado
| Williams-Renault
| 1:48.993    
| 1:48.780    
| 1:47.893
| 6
|-
! 4
| 9
|  Kimi Räikkönen
| Lotus-Renault
| 1:49.546    
| 1:48.414    
| 1:48.205 
| 3
|-
! 5
| 15
|  Sergio Perez
| Sauber-Ferrari
| 1:49.642    
| 1:47.980    
| 1:48.219
| 4
|-
! 6
| 5
|  Fernando Alonso
| Ferrari
| 1:49.401    
| 1:48.598    
| 1:48.313 
| 5
|-
! 7
| 2
|  Mark Webber
| Red Bull-Renault
| 1:49.859    
| 1:48.546    
| 1:48.392 
| 12
|-
! 8
| 4
|  Lewis Hamilton
| McLaren-Mercedes
| 1:49.605    
| 1:48.563    
| 1:48.394 
| 7
|-
! 9
| 10
|  Romain Grosjean
| Lotus-Renault
| 1:50.126    
| 1:48.714    
| 1:48.538 
| 8
|-
! 10
| 11
|  Paul di Resta
| Force India-Mercedes
| 1:50.033    
| 1:48.729    
| 1:48.890 
| 9
|-
! 11
| 1
|  Sebastian Vettel
| Red Bull-Renault
| 1:49.722    
| 1:48.792
|
| 10
|-
! 12
| 12
|  Nico Hülkenberg
| Force India-Mercedes
| 1:49.362    
| 1:48.855 
|
| 11
|-
! 13
| 7
|  Michael Schumacher
| Mercedes
| 1:49.742    
| 1:49.081 
|
| 13
|-
! 14
| 6
|  Felipe Massa
| Ferrari
| 1:49.588    
| 1:49.147 
|
| 14
|-
! 15
| 17
|  Jean-Éric Vergne
| Toro Rosso-Ferrari
| 1:49.763    
| 1:49.354 
|
| 15
|-
! 16
| 16
|  Daniel Ricciardo
| Toro Rosso-Ferrari
| 1:49.572    
| 1:49.543 
|
| 16
|-
! 17
| 19
|  Bruno Senna
| Williams-Renault
| 1:49.958    
| 1:50.088 
|
| 17
|-
! 18
| 8
|  Nico Rosberg
| Mercedes
| 1:50.181
|
|
| 23
|-
! 19
| 20
|  Heikki Kovalainen
| Caterham-Renault
| 1:51.739
|
|
| 18
|-
! 20
| 21
|  Vitaly Petrov
| Caterham-Renault
| 1:51.967
|
|
| 19
|-
! 21
| 24
|  Timo Glock
| Marussia-Cosworth
| 1:52.336
|
|
| 20
|-
! 22
| 22
|  Pedro de la Rosa
| HRT-Cosworth
| 1:53.030
|
|
| 21
|-
! 23
| 25
|  Charles Pic
| Marussia-Cosworth
| 1:53.493    
|
|
| 22
|-
! 24
| 23
|  Narain Karthikeyan
| HRT-Cosworth
| 1:54.989
|
|
| 24
|-
! colspan=8|107% time: 1:56.622
|-
! colspan=8|Source:
|}Notes:'''
  — Pastor Maldonado modtog en tre plads reduktion i straf ved for at grid penalty for at blokerer Nico Hülkenberg i Q1.
  — Mark Webber og Nico Rosberg modtog begge en fem plads reduktion i straf ved start pga. skiftet gearboks.

Løbet

Stilling efter løbet 
Kørerstilling

Konstruktørstilling

 Note: Only the top five positions are included for both sets of standings.

Referencer

Eksterne henvisninger 

Formel 1 2012
2012
Herman Georg Moltke

Herman Georg Moltke (7. februar 1789 i Christianssand – 16. oktober 1854 i Nyborg) var en dansk embedsmand og kammerherre, far til Anton og Fritz Moltke.

Han var søn af statminister Frederik Moltke, blev 1807 student (privat dimitteret), 1809 hofjunker, 1812 cand. jur. og samme år kammerjunker. Samme år blev Moltke auskultant i Højesteret uden votum, og i marts 1813 sekretær hos greve Carl Emil Moltke på dennes gesandtfærd til det russiske hovedkvarter i Tyskland. 1816 blev Moltke herredsfoged og skriver i Vindinge Herred og 1841 kammerherre.

14. marts 1818 ægtede han i Christiansborg Slotskirke Anna Sophie Juliane Margrethe Hauch (13. januar 1794 (ifølge folketælling 1845 i Frederikshald) – 3. februar 1880 i Nyborg), datter af Johan Christian Hauch.

Kilder 
 Danmarks Adels Aarbog 1991-93
 ''Danske Jurister 1736-1936'.

Herman Georg
Kammerherrer fra Danmark
Jurister fra Danmark
Danskere i 1800-tallet
Personer fra Kristiansand
Herredsfogeder fra Danmark
Tashkent Open 2012

2012 Tashkent Open er en tennisturnering på WTA 2012. Turneringen vil blive afviklet i Tashkent Tennis Center i Tashkent, Uzbekistan, fra 10. September til 16. 2012.

Kvalifikation

Adgang

 1 Ranking den 27 August, 2012.

Mester

Single

 Irina-Camelia Begu vandt over  Donna Vekić, 6–4, 6–4.
 Det var Begu's første titel i 2012 og den første i hendes karrierer.

Double

 Paula Kania /  Polina Pekhova vandt  Anna Chakvetadze /  Vesna Dolonc efter 6-2 i 1. sæt, før Chakvetadze og Dolonc træk sig i andet sæt.

Eksterne henvisninger
Official Website

WTA Tour 2012
Henrik Moltke (amtmand)

Henrik greve Moltke (16. december 1799 i København – 1. juni 1847 sammesteds) var en dansk højesteretsassessor og amtmand.

Han var søn af greve Gebhard greve Moltke-Huitfeldt, blev 1816 student (privat dimitteret), 1819 cand. jur., 1821 auskultant i Højesteret, 5. december 1823 surnumerær assessor i Landsoverretten for Nørrejylland, modtog 29. november 1826 kgl. udnævnelse, blev 28. december 1827 assessor i Højesteret, 1829 kammerherre og 28. juni 1840 Ridder af Dannebrog. 5. april 1845 blev Moltke udnævnt (fra 1. oktober) til amtmand over Københavns Amt, blev 16. oktober samme år desuden ekstraordinær assessor i Højesteret og blev 16. januar 1847 (fra 18. februar) på ny assessor i Højesteret og vendte altså tilbage til sit gamle embede, men døde 1. juni samme år. Fra 1842 var Moltke ejer af herregården Mullerup i Drøsselbjerg Sogn.

Derudover var Henrik Moltke fra 1834 direktør ved Det Classenske Fideicommis; 27. maj 1842 – 3. juli 1846 kongevalgt deputeret ved Østifternes Provinsialstænder; 1843 repræsentant i Nationalbanken; 1843-45 repræsentant i Det kgl. octr. kjøbenhavnske Brandassurance- Compagni for Varer og Effekter og blev 1844 administrations- og arrangements-kommissarius for hofjægermester, baron Carl Frederik Blixen-Fineckes pengeanliggender.

Moltke blev gift 29. april 1837 i Christiansborg Slotskirke med hofdame Marie Sophie Frederikke von Buchwald (28. august 1809 på Neudorf – 31. maj 1895 på Peinerhof), datter af ejer af Neudorf, kammerherre Wolf von Buchwald og Charlotte Louise født Sehestedt Juul.

Kilder 
 Danmarks Adels Aarbog 1991-93
 Danske Jurister 1736-1936.

Henrik
Kammerherrer fra Danmark
Danskere i 1800-tallet
Stænderdeputerede fra Østifterne
Godsejere fra Danmark
Højesteretsdommere fra Danmark
Landsdommere fra Danmark
Riddere af Dannebrog
Grever fra Danmark
Personer fra København
Amtmænd fra Danmark
Det Classenske Fideicommis
Frederik Moltke (kammerherre)

Frederik greve Moltke (3. april 1763 i København – 18. januar 1785 i Hamborg) var en dansk kammerherre.

Han var søn af deputeret i Generaltoldkammeret, kammerherre, senere deputeret for finanserne, overhofmarskal, gehejmekonferensråd, dr. jur. Christian Frederik greve Moltke og Ide Hedevig Buchwald, blev student (privat dimitteret) 1780, cand. jur. 1782 og 1784 kammerherre, men døde året efter. Han døde ugift.

Kilder 
Danske Jurister 1736-1936.

Frederik 01
Kammerherrer fra Danmark
Danskere i 1700-tallet
Grever fra Danmark
Jurister fra Danmark
Personer fra København
Gemini 8

Gemini 8 var NASA's sjette bemandede flyvning i Gemini-programmet og tolvte bemandede rumflyvning i alt. Astronauterne Neil Armstrong og David Scott udgjorde fartøjets besætning.

Rumrejsen
Gemini 8 blev opsendt med en Titan II-raket fra Cape Canaveral. Turen foregik 16.–17. marts 1966 og varede i 10 timer 41 minutter og 26 sekunder. 

Det lykkedes at gennemføre den første sammenkobling mellem to rumfartøjer (Geminikapsel og Agenaraket), men man blev nødt til at koble fra straks efter sammenkoblingen på grund af en ødelagt styreraket. Den satte Gemini 8 i en farlig rotation, der voksede til en omdrejning i sekundet. Det iskolde overblik Neil Armstrong udviste, da det lykkedes ham at standse rotationen, regnes at være den bidragende årsag til at han blev udvalgt til kaptajn på den prestigefyldte Apollo 11-mission – den første månelanding. 

Oversat fra svensk Wikipedia.

Eksterne henvisninger 

Gemini-programmet
Begivenheder i 1966
Folketingsmedlemmer fra Færøerne

Liste over folketingsmedlemmer for Færøerne inkluderer alle repræsentanter valgt til den danske Rigsdag fra Færøerne, dvs. politikere valgt til Folketinget siden 1849 og til Landstinget i perioden 1849-1953.

Folketinget før 1953

Landstinget før 1953

Folketinget efter 1953

Noter 

Lister over personer fra Færøerne
 
Landstingsmedlemmer fra Færøerne
Saillagouse

Saillagouse (catalansk: Sallagosa) er en by og kommune i departementet Pyrénées-Orientales i Sydfrankrig.

Geografi 
Saillagouse ligger i Cerdagne 92 km vest for Perpignan. Nærmeste byer er mod vest Estavar (5 km), mod øst Llo (3 km) og mod syd Err (3 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Enzio Reuter

Enzio Rafael Reuter, (30. marts 1867 i Turku – 11. februar 1951 i Helsinki) var en finsk zoolog, broder til Odo Reuter.

Han blev student i 1885, licentiat i 1896 og i 1897 docent ved universitetet i Helsinki. Lige som sin broder interesserede han sig for entomologi og udgav dels en række mindre og større arbejder, især omhandlende sommerfugle, dels i 1896 "Die Palpen der Rhopaloceren", i hvilket han benytter palpernes bygning som grundlag for dagsværmernes systematik. Senere kom hans studier navnlig til at beskæftige sig med de for landbruget skadelige dyr: i 1900 udgav han således "Die Weissährigkeit der Wiesengräser", hvori det klarlægges, at en mide (Pediculopsis graminis) er skyld i den pågældende ødelæggelse. Året efter ansattes han som agrikultur-entomolog ved universitetet og som forstander for Statens Forsøgsvæsen. I den følgende tid udgav han blandt andet årlige beretninger over skadedyrene og endvidere i et par større arbejder gjorde han nøjere rede for den tidligere nævnte mide og navnlig for dens udvikling. I 1910 udnævntes han til professor ved universitetet i Helsinki.

Eksterne henvisninger 
 
 

Zoologer fra Finland
Ansatte ved Helsinki Universitet
Salmonsens
Enveitg

Enveitg (catalansk: Enveig) er en by og kommune i departementet Pyrénées-Orientales i Sydfrankrig.

Geografi 
Enveitg ligger i Cerdagne 105 km vest for Perpignan. Nærmeste byer er mod nordvest Latour-de-Carol (3 km), mod øst Ur (3 km) og mod syd Bourg-Madame (6 km) og Puigcerdà (5 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Err (Pyrénées-Orientales)

Err (catalansk: Er) er en by og kommune i departementet Pyrénées-Orientales i Sydfrankrig.

Geografi 
Err ligger i Cerdagne 94 km vest for Perpignan. Nærmeste byer er mod nord Saillagouse (3 km) og mod vest Sainte-Léocadie (4 km).

Demografi

Udvikling i folketal

Kilder

Eksterne henvisninger 
 Pyrénées Catalanes  

Byer i Pyrénées-Orientales
Northern League 1898-99

Northern League 1898–99 var den tiende sæson af den engelske fodboldliga Northern League. Ligaen havde deltagelse af 19 hold i to divisioner: Division 1 med ni hold og Division 2 med ti hold. Division 1 blev vundet af Bishop Auckland FC, som dermed vandt ligaen for første gang.

Siden sidste sæson var Division 2 blevet udvidet fra 7 til 10 hold.

Resultater

Division 1

Division 2 

Division 2 blev spillet for anden gang, og divisionen havde deltagelse af ti hold, hvoraf seks var nye ligaen. Stockton St. John's FC kom fra Teesside League, og blev først optaget kort inden sæsonstart, da Leadgate Exiles FC trak sig fra ligaen. West Hartlepool FC var en helt ny klub, der opstod efter at West Hartlepool NER lukkede. Det er uklart om og hvor Scarborough FC, Stockton Vulcan FC, Thornaby FC og Thornaby Utopians FC tidligere havde spillet ligafodbold.

Kilder / eksterne henvisninger 
 Football Club History Database

Noter 

Sæsoner i Northern League
Fodbold i 1898
Fodbold i 1899
Tagliamento

Tagliamento er en flod i det nordlige Italien med udløb i Venedigbugten. Floden ligger i regionen Friuli-Venezia Giulia, men danner på de sidste ca. 30 km grænsen mellem den førnævnte og regionen Veneto. Floden er i alt 178 km lang.

Floden løber gennem byerne Latisana og San Michele al Tagliamento og tæt ved Tolmezzo og Spilimbergo. Ved udløbet ligger desuden de berømte turistbyer Bibione og Lignano Sabbiadoro.

Eksterne henvisninger

Floder i Italien
Hossam Hassan (fodboldspiller, født 1989)

Hossam Hassan (, født 30. april, 1989 i Cairo, Egypten) er en egyptisk fodboldspiller som spiller for den Egyptiske Premier League-klub Masry Port Said som midtbanespiller

Han er storebror til Ibrahem Hassan som spiller for Ittihad El-Shorta

Hassan deltog også i Hany Ramzy's egyptiske U/23 hold under Sommer-Ol 2012 i London. Han klarede sig godt som central defensiv midtbanespiller, og blev derfor udlånt til den tyrkiske 2. divisionsklub-klub Rizespor i et år.

Kilder

Eksterne henvisninger 
 

Fodboldspillere fra Egypten
Fodboldspillere ved sommer-OL 2012
Olympiske fodboldspillere fra Egypten
Kvalifikation til VM i fodbold 2014, CONMEBOL

Kvalifikation til VM i fodbold 2014, CONMEBOL omfatter kvalifikationen af hold fra CONMEBOL (Sydamerika) til slutrunden om VM i fodbold 2014 i Brasillien. De fire øverst placerede ved afslutningen kvalificerede sig direkte til slutrunden, mens det femtebedste hold spiller playoff-kampe mod nummer tre i AFC.

Brasilien er direkte kvalificeret som værtsnation og deltager derfor ikke i kvalifikationsturneringen.

Stilling

Kampe 
Kampene vil blive afviklet fra den 7 oktober, 2011 til 15 oktober 2013.

Kampdag 1

Kampdag 2

Kampdag 3

Kampdag 4

Kampdag 5

Kampdag 6

Kampdag 7

Kampdag 8

Kampdag 9

Kampdag 10

Kampdag 11

Kampdag 12

Kampdag 13

Kampdag 14

Kampdag 15

Kampdag 16

Kampdag 17

Kampdag 18

Kilder 

CONMEBOL
San Michele al Tagliamento

San Michele al Tagliamento er en by og kommune i det nordlige Italien. Den hører under provinsen Venedig i regionen Veneto. Floden Tagliamento løber gennem byen.

Bibione 

Mest berømt for kommunen er dog turistbyen Bibione, som ligger helt ude ved Adriaterhavet. Der er ca. 3.000 indbyggere, men byen kan tilbyde op til 100.000 overnatningspladser fordelt på hoteller, campingpladser eller ferieboliger.

Eksterne henvisninger 
 Kommunens hjemmeside
 Bibione's hjemmeside

Byer i Veneto
Midland Alliance

Midland Alliance var en regional engelsk fodboldliga, der kun eksisterede i én sæson, 1892-93. Ligaen bestod af 12 hold, der spillede en dobbeltturnering alle-mod-alle. Turneringen blev vundet af Derby Town FC, som dermed sikrede sig den eneste titel, der blev spillet om i ligaens korte levetid.

Resultater

Kilder / eksterne henvisninger 
 Football Club History Database

Noter 

Fodboldligaer
Etableret i 1892
Ophørt i 1893
Fodbold i 1892
Fodbold i 1893
Sørup-stenen

Sørup-stenen er en runesten fra Sørup nær Svendborg i det sydlige Fyn i Danmark.

Indskrift 

Side A: m- : srnes-sn : urn=u=kb(h) | -a=si | s(n)rþmi : itcsih(k)i : li

Side B: isifuþrlak : iseya : li

Referencer

Noter

Litteratur 
 Bianchi, Marco (2010). Runor som resurs: Vikingatida skriftkultur i Uppland och Södermanland (Runrön. Runologiska bidrag utgivna av Institutionen för nordiska språk vid Uppsala universitet, 20.) Uppsala: Institutionen för nordiska språk, Uppsala universitet.
 Bianchi, Marco (2011). Runinskrifter som inte betyder någonting . Sprogmuseet, 2011-05-12 (læst 2012-08-28).
 Bæksted, Anders (1952). Målruner og troldruner. Runemagiske studier. (Nationalmuseets Skrifter, Arkæologisk-historisk Række, 4.) København: Gyldendalske Boghandel/Nordisk Forlag.
 Danske Runeindskrifter , database, som også har fotografier af Sørup-stenen.
 Eliasson, Stig (2007). 'The letters make no sense at all ...': Språklig struktur i en 'obegriplig' dansk runinskrift? I: Lennart Elmevik (red.), Nya perspektiv inom nordisk språkhistoria. Föredrag hållna vid ett symposium i Uppsala 20–22 januari 2006, s. 45–80. (Acta Academiae Regiae Gustavi Adolphi 97.) Uppsala: Kungl. Gustav Adolfs Akademien för svensk folkkultur.
 Eliasson, Stig (2010). Chance resemblances or true correspondences? On identifying the language of an ‘unintelligible’ Scandinavian runic inscription. I: Lars Johanson & Martine Robbeets (red.), Transeurasian verbal mor­phology in a comparative perspective: Genealogy, contact, chance, s. 43–79. (Turcologica 78.) Wiesbaden: Harrassowitz Verlag. (Hovedparten af artiklen er tilgængelig på Google Bücher.)
 Hellberg, Staffan (2007). "Nya perspektiv inom nordisk språkhistoria. Föredrag hållna vid ett symposium i Uppsala 20–22 januari 2006, red. av Lennart Elmevik. (Acta Academiae Regiae Gustavi Adolphi 97.) 208 s. Uppsala 2007.  ." Språk & stil: Tidskrift för svensk språkforskning 17, s. 224–227.
 Jacobsen, Lis & Moltke, Erik (1941–1942). Danmarks runeindskrifter. København: Ejnar Munkgaards Forlag.
 Quak, Arend (2009). "Nya perspektiv inom nordisk språkhistoria. Föredrag hållna vid ett symposium i Uppsala 20–22 januari 2006. Utgivna av Lennart Elmevik. (Acta Academiae Regiae Gustavi Adolphi XCVII.) -Kungl. Gustav Adolfs Akademien, Uppsala 2007. 208 S. (ISBN 91-85352-69-1)." Amsterdamer Beiträge zur älteren Germanistik 65, s. 309–310. (Anmeldelse er tilgængelig på Google Bücher.)
 Wimmer, Ludvig (1898–1901). De danske runemindesmærker: Runstenene i Jylland og på øerne. København: Gyldendal.

Runesten i Danmark
Svendborg Kommune
Charles Anderson Dana

Charles Anderson Dana (8. august 1819 – 17. oktober 1897) var en nordamerikansk publicist.

Han deltog 1843-1846 i et af de mere kendte af de kommunistiske eksperimenter, Brook farm community, men trak sig ud af det utopiske eventyr og blev pressemand. Som sådan vandt han hurtig anseelse. Imellem 1848 og 1862 var han redaktør af New York Tribune, hovedorganet for slaveriets afskaffelse. Som adjungeret Krigsministeren Stanton 1863-1865 udøvede han stor indflydelse såvel hos denne som hos USA's præsident Abraham Lincoln. Det skyldtes Danas initiativ, at Grant fik overbefalingen over nordstaternes hær. 

Dana planlagde det store konversationsleksikon New american Cyclopædia (1855-63; omarbejdet som The american Cyclopædia i 16 bind, 1873-1876). 1868 begyndte han udgivelsen af det uafhængige demokratiske dagblad The Sun, for hvis hurtige vækst hans impulsive, initiativrige personlighed havde stor betydning og han bekæmpede energisk korruptionen under Grant’s andet præsidentskab. Dana har bl.a. udgivet memoireværkerne Lincoln and his Cabinet (1896) og Recollections (1897). Han efterfulgtes (1897) som chefredaktør for Sun af sin søn Paul Dana (født. 1852), i New York, men som i 1903 trak sig tilbage efter at have yderligere oparbejdet sit blad til en første rangs nyhedsavis i største målestok.

Kilder 
 

Journalister fra USA
Amerikanere i 1800-tallet
Salmonsens
Lars E. Andersen

Lars Edslev Andersen er en dansk landsdommer og formand for Skattesagskommissionen. Kommissionens øvrige medlemmer er advokat Martin Simonsen og professor Niels Fenger. Andersen er udpeget af Vestre og Østre Landsret.

Siden 1992 har han været dommer i Vestre Landsret, men mens kommissionsarbejdet pågår, er han fritaget for sit arbejde i Landsretten.

Kilder 
 Liste over Vestre Landsrets landsdommere 

Landsdommere fra Danmark
Danskere i 1900-tallet
Danskere i 2000-tallet
Peter Hartung

Peter Hartung (Olsen) (født 18. maj 1962) er en dansk journalist, forfatter, fotograf og galleriejer. Uddannet journalist på Danmarks Journalisthøjskole (1982-1986). Fik derefter job på Fyns Amts Avis (1986-1989). Peter Hartung var i perioden 1989-2001 ansat på Venstrepressens Bureau, som undervejs skiftede navn til Den Liberale Presse (i dag Dagbladenes Bureau). I 2001 startede han som freelance journalist med eget firma, Hartung Press. I årene 2002-2009 var han redaktør af Berlingske Tidendes ugentlige sektion om erhvervsejendomme, Business Ejendomme, som han i perioden også leverede det journalistiske indhold til.

Peter Hartung er aktiv i det danske tegneseriemiljø. Han har bidraget til fanzines og tidsskrifter om tegneserier, heriblandt Seriejournalen, BilledStorm og Strip! I 1994   interviewede han den berømte Disney-tegner Carl Barks, også kendt som den gode tegner – og skrev efterfølgende  Manden og anden – en bog om Carl Barks,  den første Barks-biografi på dansk.

I 2006 lancerede Peter Hartung online-galleriet og webshoppen www.comicart.dk og dermed Galleri Comicart.dk. Galleriet åbnede i fysisk form på Industrivænget i Hillerød i foråret 2009, og i 2012 flyttede galleriet adresse til Udsholt Byvej 22 i landsbyen Udsholt, 3230 Græsted, og i november 2014 åbnede galleriet i Trepkasgade 5, 2100 København Ø. Galleriet er Nordeuropas første internationale tegneserie-kunstgalleri, som præsenterer værker af danske og internationale kunstnere.

Journalister ved Berlingske
Journalister fra Danmark
Faglitterære forfattere fra Danmark
Fotografer fra Danmark
Angoustrine-Villeneuve-des-Escaldes

Angoustrine-Villeneuve-des-Escaldes (catalansk: Angostrina i Vilanova de les Escaldes) er en kommune og kommune i departementet Pyrénées-Orientales i Sydfrankrig. Kommunen har navn efter de to landsbyer Angoustrine og Villeneuve-des-Escaldes.

Geografi 
Angoustrine-Villeneuve-des-Escaldes ligger i Cerdagne 100 km vest for Perpignan. Nærmeste byer er mod sydvest Ur (4 km), mod vest Dorres (3 km) og mod nordøst Targassonne (6 km). Mod syd grænser kommunen op til den spanske enklave Llívia.

Det højeste punkt i Pyrénées-Orientales, Pic Carlit (2.921 m), ligger i den nordlige del af kommunen. Her løber også floden Têt, som kort efter sit udspring er opdæmmet og danner søen Lac des Bouillouses.

Historie 
Angoustrine nævnes første gang i 839 som parrochia Angustrina.

Villeneuve-des-Escaldes nævnes først gang i 925 som Villanova.

I 1973 blev de to kommuner Angoustrine og Villeneuve-des-Escaldes slået sammen.

Borgmestre

Demografi

Udvikling i folketal

Kilder

Eksterne henvisninger 

 Pyrénées Catalanes, Angoustrine 
 Pyrénées Catalanes, Villeneuve des Escaldes 

Byer i Pyrénées-Orientales